REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

GRADONAČELNIK

KLASA: 023-01/20-01/03

URBROJ: 2112-01-30-40-1-20-01

Delnice, 16. ožujka 2020. godine

 Na temelju članka 48. Zakona o jedinicama lokalne i područne (regionalne) samouprave (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19), članka 4. stavak 2 Zakon o zaštiti pučanstva od zaraznih bolesti (NN 79/07, 113/08, 43/09, 130/17) i članka 60. Statuta Grada Delnica (“Službene novine Primorsko-goranske županije” 28/09, 41/09, 11/13 i 20/13-pročišćeni tekst, 6/15, 01/18, 03/18-pročišćeni tekst, 09/18), te sukladno zaključku Stožera civilne zaštite RH, donosim sljedeću

**ODLUKU**

o privremenom zatvaranju Dječjeg vrtića „Hlojkica“ i „Narodne knjižnice i čitaonice Delnice“

**Članak 1.**

Zbog osjetnog pogoršanja epidemiološke situacije u neposrednom okruženju, Dječji vrtić „Hlojkica“ kao i „Narodna knjižnica i čitaonica Delnice“ kojima je osnivač Grad Delnice, privremeno se zatvaraju i prestaju s radom u razdoblju od 16. do 31.ožujka 2020.godine, a po potrebi i duže.

U navedenom razdoblju osigurat će se boravak djece u vrtiću **isključivo za djecu** **zaposlenih roditelja** **koji nisu u mogućnosti djecu zbrinuti na drugi način.**

Ostala djeca neće se primati.

Dječji vrtić „Hlojkica“ i „Narodna knjižnica i čitaonica Delnice“, ne primaju stranke niti organiziraju bilo kakve manifestacije.

Ukoliko ne dođe do poboljšanja epidemiološke situacije, a u skladu s preporukama nadležnih službi razmotrit će se nastavak privremenih mjera, a o čemu će se donijeti pravovremena odluka.

**Članak 2.**

Ovaj Odluka stupa na snagu danom donošenja i objaviti će s na web stranici Grada Delnica.

 Gradonačelnik

 Ivica Knežević, dipl.iur.

 Dostaviti:

1. WEB stranica Grada Delnica
2. Sredstvima javnog priopćavanja
3. Oglasna ploča Grada Delnica
4. Dječji vrtić „Hlojkica“ i „Narodna knjižnica i čitaonica Delnice